Antiguoko Kirol Elkartea

Antiguoko Kirol Elkartea Donostiako (Gipuzkoa) Antigua auzoko futbol talde bat da, 1982an sortua. Harrobiko kluba da, hau da, bertoko jokalariak 18 urte bete arte aritzen dira Antiguoko taldean. Bere jokalariak Euskal Herriko talde nagusietan ez ezik Europako taldeetan ere aritu dira.

Historia 
Oinarrizko futbolean lan egiteko gogo eta ilusio askorekin 1982ko maiatzaren 14an Antiguoko izeneko klub berri bat sortu zen. Hasiera batean azpitik hasitako egitura bat egitea adostu zuten, bi benjamin talde eta beste bi talde alevinekin, Kontxa hondartzan lehiatzeko. Baita ere, hiru talde handiagorekin: infantil txiki bat, beste infantil haundi bat eta azkenik, juvenil bat Segunda izeneko kategorian inskribitu zena, kategoria baxuena. Honela, hainbat hilabetetan landutako proiektua aurrera atera zen eta Antiguoko errealitate egin zen 1982ko irailaren 26an, juvenil taldeak klub-eko historiako lehenengo partido ofiziala jolastu zuenenan Sporting de Herreraren aurka Bide Bietan. Nola ez, garaipen handi bat lortu zuten 3-0.Segunda jubenil horretan, hamar taldez osatutako sei multzo zeuden eta Antiguoko, Luci Palacios-ek entrenatua, lehenengo gelditu zen III.multzoan,beraz, "Primera"-ra igo ziren.

Hurrengo urtean, 83/84 donboraldian, Lehenengo eta Bigarren jubenilek errendimendu ona izan zuten, era berean, hondartzako benjamin eta alebin taldeak Kontxan txapeldun aldarrikatu ziren. Geroago, 84/85 denboraldian, arrakasta gehiago iritsi ziren. Lehenengo jubenilak, denboraldi eder bat egin eta gero, liga irabazi zuen eta horren ondorioz, Jubenilen Ohorezko Maila-ra igo zen. Garaipen guzti horiekin argi eta garbi ikusi zen, lehenengo pausoak ematen ari zen klub honek, etorkizun bikaina edukiko zuela.

Danborrada 
1997.urtean, klub-a danborradarekin hasi zen. Momentu hartatik aurrera, urtero, urtarrilaren 20ean, auzoko eta klub-eko hainbat pertsona batu dira tamborradara. Gaur egun, Antiguoko K.E. tamborrada 200 pertsona inguru dira San Sebastian egunean.

Instalazioak

Antiguoko Kirol Elkartearen Sedea 

Kirol Elkarte honek, Berioko kirol instalazioak ez ezik, Sede bat du Antigua (Donostia) auzoan Errotatxo plazan, Ondarreta hondartzatik oso gertu. Sede honek, bereziki, klub-aren eguneroko kudeaketarako balio du, ofizina handi eta bilera gela batekin. Baita ere, sukalde handi bat eta bi jangela, taldeen eta entrenatzaileen ekintza eta bileretarako erabiltzen dituzte. Oroitzapen historikoek, argazkiek eta bertan hezitako jokalari nagusien kamisetek, toki hori oso berezia egiten dute.

Kirol Instalazioak 

Berion ditu kirol instalazioak, futbol 11-ko eta futbol 7-ko bi zelai artifizialek osatzen dute. Baita era taberna batek, 10 aldagelek eta beste sala desberdin batzuek (materiala, masaje...) osatzen duten edifizio bat dago. Futbol 11-ko zelaiak estalita dagoen harmail bat du.

Jubenil A-ren denboraldiak

Jubenilen Ohorezko Dibisioa 
Denboraldiz denboraldi eduki duten errendimendua.

Hezitako jokalari nagusiak 

 Xabi Alonso: Eibar, Real Sociedad, Liverpool, Real Madril, Bayern Munich
 Mikel Arteta: Paris Saint Germain, Glasgow Rangers, Real Sociedad, Everton, Arsenal
 Aritz Aduriz: Athletic, Valladolid, Mallorca, Valencia
 Javi De Pedro: Real Sociedad
 Mikel Alonso: Real Sociedad
 Pablo Llorca: Real Sociedad
 Juan Ugarte: Real Sociedad
 Ignacio Azpilikueta: Real Sociedad
 Gorka Larrea: Real Sociedad
 Imanol Agirretxe: Real Sociedad
 Juanjo Valencia: Athletic Club
 Aitor Huegun: Athletic Club
 Ander Murillo: Athletic Club
 Andoni Iraola: Athletic Club
 David Asensio: Athletic Club
 Ivan Fagoaga: Eibar KE
 Gaizka Saizar: Eibar KE
 Jon Altuna: C.D. Logroñés

Erreferentziak

Kanpo estekak 

Antigua
Gipuzkoako futbol taldeak
Donostiako kirola